## INFHYG, DSKM

## 13. møde – dagsorden og referat

Tidspunkt: 10.12.2024 kl. 13:30 – 15:30

Sted: Virtuelt

Punkter

1. Godkendelse af referat fra 11. september 2024

Referat er godkendt

1. Valg af referent

Valeria

1. Opfølgning fra sidst:
   1. **Forespørgsel ang. Værnemidler ved drænanlæggelse – opfølgning ved Anne Kjerulf**

Emnet blev drøftet på sidste møde, hvor OUH orienterede om en henvendelse fra kollegaer på Radiologisk Afdeling. De ønsker klarhed over den nationale infektionshygiejniske praksis ved anlæggelse af dræn (pleuradræn, ascitesdræn, abscessdræn m.m.) ift hvilke værnemidler der skal anvendes. De fandt ikke den anvendte litteratur hensigtsmæssig, da den primært omhandlede drænanlæggelse i led og hvor der er protese til stede. De havde selv fundet en enkelt artikel, de mente var mere hensigtsmæssig. OUH sendte derfor en henvedelse til CEI mhp evt. opdatering af området.

CEI har fundet en enkelt ny relevant reference en europæisk guideline fra 2017. Denne omhandler dog primært rengøring af UL/tranducer der anvendes ved et sådant indgreb, og omtaler kun at der skal bruges passende værnemidler og retningslinjer. Anne Kjerulf sørger for at dele materialet med deltagerne.

IHE på OUH tilbyder derfor at besøge Radiologisk Afdeling for at vurdere deres procedurer.

NIR for det præ-, per- og postoperative område skal revideres i det kommende år, og emnet vil blive inkluderet i revisionen.

Kursister vil undersøge eksisterende litteratur om procedurer i hybride operationsstuer.

* 1. **Smitte gennem luft** – er der nyt fra WHO ift hvordan deres rapport skal omsættes til hverdagslivet i hospitalet? (v. Anne Kjerulf?)

Tages op på næste møde

* 1. **Håndhygiejne app** – har den national interesse – diskussion (v Sanne)

CEI har takket nej til et ejerskab af en fælles app.

Bente Olesen og Anne Line Engsbro er begge med i udviklingen af hver deres app. – mere info herfra?

Er andre interesserede i en fælles app?

Bente Olesen har været med til at udvikle en app, som bruges på NOH.

OUH anvender aktuelt SurveyXact, men rapportering af data er ikke specielt klinikervenlig.

Slagelse har ikke udviklet en app, men har udarbejdet software til håndtering af data og indtastning fra audits.

Aalborg anvender SurveyXact og afventer med at foreslå en app.

Appen bruges ikke på Herlev. Valeria følger op for at afdække årsagen.

Der er ingen erfaringer med apps fra andre KMA’er.

Spørgsmål, der skal afklares for brug af app eller andre programmer: dataopbevaring, Regionsgodkendelse, økonomi. Sanne undersøger detaljerne og vender tilbage med en opdatering.

Brian Kristensen tilføjer at ECDC er i forhandlinger med Norge om at overtage brugen af deres håndhygiejne app – og distribuere den i hele EU, tilrettet diverse sprog. Tidshorisonten er vist nok ultimo 2025 eller start 2026. I kan se nærmere her: [Håndbok for NOST - FHI](https://www.fhi.no/sm/smittevern-i-helsetjenesten/nost/?term=)

* 1. **Neurokirurgiske dræn og håndtering** – orientering ved Sanne

Info. om stigning i forekomsten af fund i liquor. Infektionshygiejnisk gennemgang af proceduren viste udfordringer med håndtering af drænene ift skift og prøvetagning efter skift til en ny dræntype (grundet mangeltilstand)

Der er mange patienter med eksterne dræn og VP-shunt på OUH, og fem af dem har for nyligt haft infektioner med *Klebsiella*. Sandsynligvis skyldes dette, at en anden type dræn er blevet anvendt, da der har været problemer med leveringen af det dræn, der normalt bruges. Det nye nye dræn var svært at håndtere, af dårligere kvalitet og var af firmaet anbefaletudskiftet én gang om ugen, hvilket afviger fra den normale procedure. Desuden stilles der krav om 3 negative dyrkninger fra dræn før anlæggelse af VP-shunt, men det er uklart, hvor dette krav stammer fra. Det er også vigtigt at vi er opmærksomme på at der er stor udskiftning af bioanalytikere på KMAer, hvilket rejser bekymring om, hvordan prøverne håndteres, og om der er risiko for kontaminering.

1. Tak for den altid gode sparring i denne gruppe - orientering/Nina

Jeg har nydt godt af jeres input til vandskade, skægkræ og prion, og jeg linker her til de retningslinjer, som er kommet ud af det.

[Infektionshygiejnisk retningslinje for vandskade (8.16) (rn.dk)](https://pri.rn.dk/document/STABE-1674217831-1096)

[Infektionshygiejnisk retningslinje for prionsygdom (4.10) (rn.dk)](https://pri.rn.dk/document/STABE-1674217831-1118)

[Retningslinjer for håndtering af konstateret skadedyr på Aalborg Universitetshospital. (rn.dk)](https://pri.rn.dk/document/AALBORGUH-905462050-26016)

Nina takker for sparringen og deler 3 links, som kan bruges som inspiration. Sanne takker også for det undervisningsmateriale, hun modtog fra andre i gruppen.

1. Evt.
2. I uge 42 blev *C. auris* påvist i urin hos en patient, der var indlagt på Hvidovre Hospital. Patienten, som er fra Tyrkiet, opfyldte ikke kriterierne for screening og havde været på flere forskellige afdelinger. Patienten blev isoleret, og mange andre patienter blev screenet. Ortopædkirurgisk afdeling blev lukket for indtag af nye patienter. Der er heldigvis ikke fundet andre patienter med C. auris.

Sanne og Christian deltog i en konference i Liverpool, hvor *C. auris* var et emne på dagsordenen. Det blev nævnt, at der ikke er observeret nogen spredning mellem patienter.

Det er usikkert, hvor mange der er smittet med *C. auris* på nationalt plan, men vi vurderer, at tallet er under 10.

NIR supplerende skal revideres, og der skal tilføjes et afsnit om *C. auris.*

1. Elsebeth gør opmærksom på, at der er høring over udkastet til bekendtgørelse om ændring af bekendtgørelse om medicinsk udstyr, som træder i kraft den 1. januar 2025. CEI vil melde ud med flere detaljer, når bekendtgørelsen træder i kraft. Vær opmærksom på at den oprindelige indføjede tekst om at engangsudstyret der ønskes genbehandlet ville skulle godkendes af Lægemiddelstyrelsen ER FJERNET. Der er i stedet et kommentar om at engangsudstyret skal være CE-mærket. Vær også opmærksom på ved genbehandling af engangsudstyr, at ansvaret for produktets brugsevne og renhed overgår fra producenten til forbrugeren – dvs. sygehuset.

1. Elsebeth går på pension den 1. januar 2025, men vil fortsat have sin e-mailadresse frem til den 31. marts 2025. Hun vil færdiggøre NIR om legionella, inden hun går på pension. Elsebeth sætter stor pris på det gode samarbejde gennem årene og ser frem til at afslutte sine igangværende opgaver.
2. Næste møde

Forslag til emner:

* LKT om "Nedbringelse af sygehuserhvervede UVI'er under indlæggelse på hospitaler."
* Den nationale strategi skal også drøftes på et af de kommende møder, når der foreligger nye oplysninger.
* Opfølgning på punkt b: Nyt fra WHO vedrørende, hvordan deres rapport skal implementeres i hverdagen på hospitalerne, ved Anne Kjerulf.

Forslag om at afholde næste møde i forbindelse med DSKMs årsmøde.